ΓΡΑΠΤΗ ΕΡΩΤΗΣΗ P-2112/01

υποβολή: Gordon Adam (PSE) προς την Επιτροπή

(10 Ιουλίου 2001)

Θέμα: Μελέτη περιβαλλοντικών επιπτώσεων του πυρηνικού σταθμού του Temelin

Υπό το φως της έκθεσης της εν θέματι μελέτης, η προετοιμασία της οποίας συμφωνήθηκε στο Melk το Δεκέμβριο 2000 και η οποία περατώθηκε με δημόσια ακρόαση στη Βιέννη τον Ιούνιο 2001, εκτιμά η Επιτροπή ότι η Τσεχική Δημοκρατία εκπληρώνει τις δεσμεύσεις που ανέλάβε στο Melk; Συμφωνεί επίσης ότι δενπάρχουν λόγοι ασφάλειας για τους οποίους δεν πρέπει να προχωρήσει η διαδικασία έναρξης λειτουργίας του αντιδραστήρα·

Απάντηση του κ. Verheugen εξ ονόματος της Επιτροπής

(31 Ιουλίου 2001)

Σύμφωνα με τις διατάξεις του κεφαλαίου V του Πρωτοκόλλου Melk, σε εκούσια βάση περιβαλλοντική μελέτη επιπτώσεων που ανέλαβαν να πραγματοποιήσουν οι αρχές της Τσεχίας θα βασίζεται στην κοινοτική οδηγία για την εκτίμηση περιβαλλοντικών επιπτώσεων (ΕΙΑ) στην οδηγία 97/11/ΕΚ του Συμβουλίου της 3ης Μαρτίου 1997 περί τροποποίησης της οδηγίας 85/337/ΕΟΚ σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(1). Οι δημόσιες ακροάσεις που έλαβαν χώρα στη Ceske Budejovice στις 25 Απριλίου 2001 και στη Βιέννη στις 26 Ιουνίου 2001 αποτελούν βασικά βήματα στην εν λόγω διαδικασία, σύμφωνα με τα άρθρα 6 και 7 της προαναφερόμενης οδηγίας. Το ίδιο ισχύει και για τις δημόσιες διαβουλεύσεις που πραγματοποιήθηκαν στη Γερμανία όπου το γερμανικό δημόσιο είχε την ευκαιρία να εκφράσει την άποψή του με την κατάθεση γραπτών εκθέσεων.

Μετά τη φάση αυτή της διαδικασίας ΕΙΑ, οι τσεχικές αρχές πρόκειται να λάβουνπόψη τους τα αποτελέσματα από τη συμμετοχή του δημοσίου στη συνέχεια που θα δοθεί στη διαδικασία για τον πυρηνικό σταθμό Temelin. Πέρα από τη διαδικασία με τη συμμετοχή του δημοσίου, όπως προβλέπεται στις διατάξεις του άρθρου 7 παράγραφος 4 της οδηγίας ΕΙΑ, τα κράτη μέλη έρχονται σε διαβουλεύσεις με τα ενδιαφερόμενα γειτονικά κράτη όσον αφορά, μεταξύ άλλων, τις διασυνοριακές συνέπειες του έργου και τα μέτρα που εξετάζονται για τη μείωση ή την εξάλειψη παρομοίων συνεπειών. Τα αποτελέσματα των διαβουλεύσεων αυτών πρέπει επίσης να λαμβάνονταιπόψη στο πλαίσιο της διαδικασίας συναίνεσης.

Με τα δεδομένα αυτά, η Επιτροπή δεν είναι συνεπώς σε θέση να θεωρήσει ότι η Τσεχική Δημοκρατία συμμορφώνεται πλήρως στους όρους τους οποίους δεσμεύτηκε να τηρήσει στο Melk. Ωστόσο, η Τσεχική Δημοκρατία κατέβαλε σημαντικές προσπάθειες έως τώρα, στο πλαίσιο της διαδικασίας, ώστε να επιτύχει τους στόχους που είχε από μόνη της δεσμευτεί να επιτύχει στο πλαίσιο της διαδικασίας Melk.

Οι τσεχικές αρχές πυρηνικής ασφάλειας είναι πλήρως ελεύθερες και φέρουν κάθε ευθύνη όσον αφορά την απόφαση να χορηγήσουν άδεια παροπλισμού της μονάδας 1 του πυρηνικού σταθμού Temelin. Η Επιτροπή θα ήθελε να επισημάνει στο Αξιότιμο Μέλος τις διατάξεις του κεφαλαίου IV του πρωτοκόλλου Melk. Στο κεφάλαιο αυτό δεν προβλέπεται εξωτερική εκτίμηση της ασφάλειας του εν λόγω πυρηνικού σταθμού, αλλά η πραγματοποίηση αποστολής εμπειρογνωμόνων με τριμερή συμμετοχή προκειμένου να διευκολυνθεί ο διάλογος μεταξύ των κυβερνήσεων της Αυστρίας και της Τσεχικής Δημοκρατίας σχετικά με την πυρηνική ασφάλεια και να βρεθούν λύσεις στα προβλήματα που έχουν εντοπισθεί. Ο εν λόγω τριμερής διάλογος έχει επιτύχει σε μεγάλο βαθμό τους στόχους του.

(1) ΕΕ L 73 της 14.3.1997.